text: বগুড়া  বাংলাদেশের উত্তরবঙ্গের বগুড়া জেলার একটি শিল্প ও বাণিজ্যিক শহর। এটি রাজশাহী বিভাগ-এর অন্তর্গত একটি গুরুত্বপূর্ণ শহর। বগুড়া শহরে "শহীদ চান্দু স্টেডিয়াম" নামে একটি আন্তর্জাতিক মানের ক্রিকেট স্টেডিয়াম রয়েছে; এছাড়া শহীদ জিয়াউর রহমান মেডিকেল কলেজ (শজিমেক)   শহর থেকে সামান্য দূরেই অবস্থিত। বগুড়া দইয়ের জন্য খুব বিখ্যাত। বগুড়া শহরে থেকে ১১ কি.মি. উত্তরে মহাস্থানগড় অবস্থিত, যা একসময় প্রাচীন বাংলার রাজধানী ছিল এবং সেসময় পুণ্ড্রনগর নামে পরিচিত ছিল। বাংলাদেশের মুক্তিযুদ্ধের ২ নং সেক্টরের সেক্টর কমান্ডার এবং জেড ফোর্সের প্রধান মেজর জিয়াউর রহমান বগুড়া জেলার গাবতলী উপজেলায় জন্মগ্রহণ করেন। বগুড়াকে উত্তরবঙ্গের রাজধানী ও প্রবেশদ্বার বলা হয়।
  
  ইতিহাস 
  ইতিহাস থেকে জানা যায় বাংলার প্রাচীনতম একটি নগরী বগুড়া। মৌর্যযুগে এটি পুণ্ড্রবর্ধন নামে পরিচিত ছিল। বগুড়ার প্রাচীন নাম  পৌণ্ড্রবর্ধন ও এটি বরেন্দ্রভূমি বলে খ্যাত অঞ্চলের অংশবিশেষ। আজকের রাজশাহীও এই অঞ্চলভুক্ত ছিল। অঞ্চলটি ৯ থেকে ১২ শতক সেন রাজাদের দ্বারা শাসিত হয়। পরে ১৩শ শতকের শুরুতে তা মুসলিম শাসকদের অধীনে আসে। ১৩শ শতকের শুরুতে এই এলাকা মুসলিম শাসকদের হাতে যায়। তারপরও সেন বংশের নৃপতিরা সামন্তপ্রধান হিসাবে প্রায় ১০০ বছর শাসনকার্য চালায়। এরপর অচ্যুত সেনের আচরণে রাগান্বিত হয়ে গৌড়ের বাহাদুর শাহ (?-১৫৩৭) সেনদের বিতাড়িত করেন।
  
   ১৯৭১ সালে মুক্তিযুদ্ধের সময় বগুড়া ৭ নং সেক্টরের অধীনে ছিল।
  
  ভৌগোলিক অবস্থান 
  বগুড়া শহর বগুড়া জেলার মধ্যভাগে করতোয়া নদীর কোল ঘেঁষে অবস্থিত। করতোয়া নদী উত্তর থেকে দক্ষিণে প্রবাহিত হয়ে বগুড়াকে দুই ভাগে বিভক্ত করেছে।
  
  বগুড়া শহর করতোয়া নদীর কোল ঘেঁষে অবস্থিত । করতোয়া নদী উত্তর থেকে দক্ষিণে প্রবাহিত হয়ে বগুড়াকে দুই ভাগে বিভক্ত করেছে । বগুড়ার উত্তরে গাইবান্ধা ও জয়পুরহাট জেলা পশ্চিমে নওগাঁ জেলা, দক্ষিনে সিরাজগঞ্জ জেলা এবং পুর্বে যমুনা নদী ।
  
  অর্থনীতি 
  সাম্প্রতিক বছরগুলোতে বগুড়া শহরের অবকাঠামোগত প্রচুর উন্নতি সাধিত হয়েছে। নতুন শহর পরিকল্পনার মাধ্যমে রাস্তাগুলো পুননির্মান এবং দু লেনে উন্নিতকরণ করা হয়েছে । এখানকার মাটি বেশ উর্বর এবং এখানে প্রচুর শস্যের উৎপাদন হয়। বিগত কয়েক বছরে বগুড়ায় লাল মরিচের উৎপাদন ব্যাপকভাবে বৃদ্ধি পেয়েছে যা কিনা ১০০ কোটি টাকার ব্যবসায় পরিণত হয়েছে। ব্যবসা- বাণিজ্যের উন্নতির সাথে সাথে এখানকার ব্যাংকিং ব্যাবস্থাপনাতেও এসেছে নতুন মাত্রা; সরকারি বেসরকারি প্রায় সব ব্যাংকের একটি করে শাখা রয়েছে এখানে। ২৪ ঘণ্টাই শহরের যে কোনো প্রান্তে এটিএম বুথ খোলা পাওয়া যায়। ২০০৮ সালে ফ্রান্সের একটি ব্যবসায়িক প্রতিষ্ঠান ড্যানোন গ্রুপ গ্রামীণ গ্রুপের সাথে যৌথভাবে শক্তিদই তৈরির উদ্যোগ নিয়েছে।
  
  পর্যটন 
  বগুড়া শহরের ১১ কি.মি. অদূরে মহাস্থানগড় অবস্থিত। এখানে পূর্বে রাজা পশুরামের রাজ্য ছিল। এখানে বেহুলা-লখিন্দরের বাসর ঘর ও গোবিন্দ ভিটা রয়েছে; আছে জাদুঘরও। বগুড়া শহরে রয়েছে "নওয়াব প্যালেস"; যা ব্রিটিশ আমলে "নীলকুঠী" নামে পরিচিত ছিল। এখানে থাকার জন্য রয়েছে চার তারকা বিশিষ্ট হোটেল "নাজ গার্ডেন" এবং পাঁচ তারকা হোটেল "মম ইন"।
  
  সংস্কৃতি 
  সুফি, মারাঠি, লালন ইত্যাদি নিয়ে বগুড়ার সংস্কৃতি অত্যন্ত সমৃদ্ধ। বগুড়া থেকে প্রকাশিত কয়েকটি আঞ্চলিক পত্রিকার মধ্যে আছে দৈনিক করতোয়া,দৈনিক আজ ও আগামীকাল, দৈনিক উত্তরকোণ, দৈনিক বগুড়া, দৈনিক চাঁদনি বাজার, দৈনিক উত্তরাঞ্চল ইত্যাদি উল্লেখযোগ্য।
  এখানকার মরিচ ও দই খুব বিখ্যাত।
  
  শিক্ষা 
  বগুড়া জেলার উল্লেখযোগ্য শিক্ষা প্রতিষ্ঠানগুলো হলো:হামদর্দ ইউনানী মেডিক্যাল কলেজ ও হাসপাতাল, সরকারি মুস্তাফাবিয়া আলিয়া মাদ্‌রাসা সরকারি আজিজুল হক কলেজ, বগুড়া জিলা স্কুল, বগুড়া ক্যান্টনমেন্ট পাবলিক স্কুল ও কলেজ বগুড়া সরকারী বালিকা উচ্চ বিদ্যালয়, সরকারী মজিবর রহমান মহিলা কলেজ, বগুড়া মহিলা মহাবিদ্যালয়, বিয়াম মডেল স্কুল ও কলেজ, বগুড়াসরকারি শাহ সুলতান কলেজ, সৈয়দ আহম্মেদ বিশ্ববিদ্যালয় কলেজ, বগুড়া কলেজ, বগুড়া পলিটেকনিক ইন্সটিটিউট, শহীদ জিয়াউর রহমান মেডিকেল কলেজ, টিএমএসএস মেডিকেল কলেজ ,মহাস্থান মাহিসাওয়ার ডিগ্রী কলেজ, সুবিধা বঞ্চিত ও ছিন্নমূল পথশিশুদের নৈতিক শিক্ষালয়-"আমিনা বেগম মেমোরিয়াল একাডেমী" ভি টি টি অাই পলিটেকনিক,ওও  ইত্যাদি
  
  জলবায়ু
  
  উল্লেখযোগ্য ব্যক্তিত্ব 
  
   জিয়াউর রহমান, বীর উত্তম (১৯৩৫-১৯৮১) - স্বাধীনতাপত্র পাঠক ও সাবেক রাষ্ট্রপতি
   প্রফুল্ল চাকী (১৮৮৮-১৯০৮) - ব্রিটিশ বিরোধী আন্দলনের নেতা
   মোহাম্মদ আলী বগুড়া (মৃত্যুঃ ১৯৬৯) - কূটনীতিক এবং পাকিস্তানের প্রধানমন্ত্রী
   খাদেমুল বাশার, বীর উত্তম (১৯৩৫-১৯৭৬) - মুক্তিযুদ্ধের সেক্টর কমান্ডার এবং বিমান বাহিনীর সবেক প্রধান
   ফরিদুর রেজা সাগর মিডিয়া পরিচালক
   এস এম ফারুক - সাবেক সাংসদ
   আখতারুজ্জামান ইলিয়াস (১৯৪৩-১৯৯৭) - সাহিত্যিক ও গল্পকার
   গাজীউল হক (১৯২৯-২০০৯) - ভাষা সৈনিক
   এম. আর. আখতার মুকুল (১৯২৯-২০০৪) - লেখক এবং সাংবাদিক
   মনোজ দাশগুপ্ত (১৯৪৯-১৯৯৭) - কবি ও লেখক
   মুশফিকুর রহিম -  বাংলাদেশ জাতীয় ক্রিকেট টেস্ট দলের সাবেক অধিনায়ক
   রোমেনা আফাজ - সাহিত্যিক
   শফিউল ইসলাম সুহাস - একজন বাংলাদেশী ক্রিকেটার
   এনামুল হক - (একুশে পদক ২০১৪, স্বাধীনতা পদক ২০১৭)
   অপু বিশ্বাস - বাংলাদেশের অভিনয়শিল্পী।
   তারেক রহমান - বিএনপির ভারপ্রাপ্ত সভাপতি।
   মাহমুদুর রহমান মান্না - নাগরিক ঐক্যের আহবায়ক
   হিরো আলম, অভিনয়শিল্পী
   তৌহিদ হৃদয়, বাংলাদেশি ক্রিকেটার
  
  মেহেরিন 
  
  বিষয়শ্রেণী:বাংলাদেশের শহর
  বিষয়শ্রেণী:বগুড়া
title: বগুড়া